b'\n_START_ARTICLE_\nLapin kamariorkesteri\n_START_PARAGRAPH_\nLapin kamariorkesteri (engl. The Lapland Chamber Orchestra) on Suomen ja samalla koko EU:n pohjoisin ammattikamariorkesteri. _NEWLINE_Orkesteri toimii Rovaniemell\xc3\xa4, mutta konsertoi s\xc3\xa4\xc3\xa4nn\xc3\xb6llisesti koko Lapin alueella. Orkesterin kotisalina Rovaniemell\xc3\xa4 on toukokuussa 2011 valmistunut Kulttuuritalo Korundi. 18-j\xc3\xa4senisen orkesterin kapellimestarina ja taiteellisena johtajana on syksyst\xc3\xa4 1996 toiminut John Storg\xc3\xa5rds._NEWLINE_TV1 on my\xc3\xb6nt\xc3\xa4nyt orkesterille Vuoden valopilkku 2003 -palkinnon Kalevi Ahon Luostosinfonian kantaesityksest\xc3\xa4 (esityksess\xc3\xa4 oli mukana my\xc3\xb6s Radion sinfoniaorkesteri). Orkesterin levytys tanskalaisen Vagn Holmboen kamarisinfonioista oli Gramophone Award 2013 ehdokkaana. Elokuussa 2014 Lapin kamariorkesteri vieraili Carinthischer Sommer -festivaalilla It\xc3\xa4vallassa ja The BBC Proms-festivaalilla Lontoossa.  Kalevi Ahon Theremin- ja k\xc3\xa4yr\xc3\xa4torvikonsertto - levy sai 1900-2000 \xe2\x80\x93lukujen musiikin konserttolevytysten sarjassa arvostetun saksalaisen ECHO Klassik \xe2\x80\x93palkinnon v. 2015 .'